**Léa Seydouxová** (franc. Léa Hélène Seydoux-Fornier de Clausonne; \* 1. júl 1985, Paríž, Francúzsko) je francúzska herečka. V roku 2014 získala nomináciu na cenu BAFTA, v kategórii Vychádzajúca hviezda.

Detstvo a mladosť
-----------------

Vyrastala v silne protestanskej výchove a je jednou zo siedmich detí. Z prvého manželstva svojej matky má troch starších nevlastných súrodencov, z manželstva jej rodičov má staršiu sestru a z otcovej strany má dvoch nevlastných bratov.

V detstve bola Seydouxová veľmi plachá a trpela silnou úzkosťou, čo bolo zapríčinené rozvodom ich rodičov.

Kariéra
-------

V detstve sa túžila Seydouxová stať opernou speváčkou ale neskôr od tohto plánu upustila kvôli jej plachosti. V osemnástich rokoch sa rozhodla stať herečkou. Absolvovala herecké kurzy na francúzskej dramatickej škole Les Enfants Terribles a v roku 2007 sa zúčastnila hereckého školenia v New Yorku.

V roku 2007 si zahrala v krátkom filme La Consolation, ktorý bol uvedený na filmovom festivale v Cannes. O rok neskôr si zahrala vo filme *Krásna Junia*, za ktorú získala ocenenie Trophée Chopard na filmovom festivale v Cannes a získala tiež nomináciu na francúzske ocenenie César pre najlepšiu nádejnú herečku. 

V roku 2009 sa objavila vo francúzskom filme *Lurdy* a vo filme *Nehanební bastardi*, ktorý režíroval Quentin Tarantino. Vo filme si zahrala po boku hercov ako Brad Pitt, Michael Fassbender, Diane Kruger či Christoph Waltz. Objavila sa tiež vo filme Woody Allena, *Polnoc v Paríži*, z roku 2011. V rovnakom roku sa tiež objavila v úlohe atentátničky Sabine Moreau vo filme *Mission: Impossible – Ghost Protocol*. Za svoj herecký výkon vo francúzskom filme *Drahá Prudence*, získala svoju druhú nomináciu na ocenenie César.

Po boku herečky Diane Kruger, si zahrala vo filme *Zbohom kráľovná* z roku 2012. Za svoj herecký výkon vo filme získala Seydouxová nomináciu na ocenenie César, v kategórii Najlepšia herečka. O rok neskôr, si zahrala vo filme *Život Adèle*, kde si zahrala po boku herečky Adèle Exarchopoulos. Seydouxová vo filme stvárnila lesbu a za svoj herecký výkon získala cenu Lumiéres Awards a bola nominovaná na cenu BAFTA, pre najlepšiu vychádzajúcu hviezdu. V roku 2014 hrala po boku Vincenta Cassela v romantickom fantsy filme *Kráska a zviera*. 

V roku 2016 získala od francúzskej vlády Rád umenia a literatúry. V roku 2018 si zahrala v dramatickom filme *Kursk*, ktorý poukazuje skutočnosti, ktoré sa odohrali v roku 2000 v Rusku. V rovnakom roku účinkovala po boku hviezd ako Ewan McGregor, Miranda Otto či Rashida Jones, vo filme *Zoe*.

V roku 2021 si zahrala spolu s Danielom Craigom, vo filme *Nie je čas zomrieť*.

Osobný život
------------

V septembri 2016 prezradila že s jej priateľom Andrém Meyerom, čakajú prvé dieťa, ktoré sa narodilo v januári 2017.

Zdroj
-----


|  |  |
| --- | --- |
| Portal | Filmový portálFrancúzsky portálBiografický portál |

*Tento článok je čiastočný alebo úplný preklad článku Léa Seydoux na anglickej Wikipédii.*

| * z
* d
* u
Cena filmového festivalu v Cannes - Trophée Chopard |
| --- |
| 2001 – 2010 | 
* Eduardo Noriega / Audrey Tautou (2001)
* Hayden Christensen / Paz Vega/ Ludivine Sagnier (2002)
* Gael García Bernal / Diane Kruger (2003)
* Rodrigo Santoro / Marion Cotillardová (2004)
* Jonathan Rhys Meyers / Kelly Reilly (2005)
* Kevin Zegers / Jasmine Trinca (2006)
* Nick Cannon / Archie Panjabiová (2007)
* Omar Metwally / Tang Wei (2008)
* David Kross / Léa Seydouxová (2009)
* Edward Hogg / Liya Kebede (2010)

 |
| 2011 – 2020 | 
* Niels Schneider  / Àstrid Bergès-Frisbey (2011)
* Ezra Miller / Shailene Woodleyová (2012)
* Jeremy Irvine / Blanca Suárez (2013)
* Logan Lerman / Adèle Exarchopoulos (2014)
* Jack O'Connell / Lola Kirke (2015)
* John Boyega / Bel Powley (2016)
* George MacKay / Anya Taylor-Joy (2017)
* Joe Alwyn / Elizabeth Debicki (2018)
* François Civil / Florence Pughová (2019)
* *neudelené* (2020)

 |
| od 2021 | 
* Kingsley Ben-Adir / Jessie Buckley (2021)
* Sheila Atim / Jack Lowden (2022)

 |

Autoritné údaje: * BnF: 15538608p
* GND: 141022647
* ISNI: 0000 0001 1458 5722
* LCCN: no2009124306
* NK ČR: xx0181308
* VIAF: 164833228
* WorldCat: lccn-no2009124306